Ferjesambandet Halhjem–Sandvikvåg

Halhjem–Sandvikvåg er et ferjesamband på Europavei 39 over Bjørnafjorden mellom Bjørnafjorden og Fitjar kommuner. Den er 22 km (12 nautiske mil) lang. Strekningen opereres fra 2019 av Torghatten Nord, og overfarten tar 45 minutter. Det er det tredje mest trafikkerte ferjesambandet i Norge.

Fra 2019 betjenes sambandet av ferjene MF «Samnøy», MF «Færøy», MF «Huftarøy», MF «Flatøy» og MF «Lysøy». MF «Bømlo» er reserveferje. Fra 1. januar 2019 benyttes den nasjonale AutoPASS for ferje ordningen som driftes av Skyttel AS til betaling.

I 2011 reiste 1,2 millioner passasjerer med gassferjene over Bjørnafjorden. Ferjene fraktet 888 618 kjøretøy, noe som gir et snitt på 2 434 kjøretøy hver dag.

 Historie 
Frem til 2007 drev Hardanger Sunnhordlandske Dampskipsselskap ferjedrift over Bjørnefjorden i nesten femti år. Frem til 2007 ble strekningen betjent av fire Tide-ferjer: MF «Stord», MF «Ullensvang», MF «Bjørnefjord» og MF «Sunnhordland». I perioden januar 2007 til desember 2018 ble sambandet trafikkert av Fjord1 som i 2007 satte inn tre nye gassferjer på strekningen, MF  «Fanafjord», MF «Bergensfjord» og MF «Raunefjord», som hadde høyere fart og større kapasitet enn HSDs ferjer.

Fra 2019 skulle Torghatten Nord betjene strekningen med fem nybygde ferjer. Fordi disse ble forsinket fra verftene, leide selskapet inn MF «Bastø II» og MF «Bastø III» fra søsterselskapet Bastø Fosen, og MF «Fanafjord» og MF «Bergensfjord» fra Fjord 1.

Torghatten Nords nye ferjer har lavere topphastighet og mindre manøvreringsreserver enn Fjord1-ferjene. En av de nye ferjene, MF «Huftarøy» berørte grunnen under en testtur.

En ferjefri forbindelse, Hordfast, er planlagt.
RederiTidA-ferjeB-ferjeC-ferjeD-ferjeE-ferjeReserveferjeHSD Sjø (nå Norled)januar 1967-januar 2007MF «Stord»MF «Ullensvang»MF «Sulafjord»MF «Sunnhordland»Fjord1januar 2007-desember 2018MF «Bergensfjord»MF «Fanafjord»MF «Raunefjord»Torghatten Nordjanuar 2019-mars? 2019MF «Bastø II» *MF "Bastø III" *MF «Fanafjord» *MF «Bergensfjord» *Torghatten Nordmars? 2019- nåværendeMF «Huftarøy»MF «Samnøy»MF «Flatøy»MF «Færøy»MF «Lysøy»MF «Bømlo» 

 * MF "Bastø II" og MF "Bastø III" ble lånt av Bastø Fosen, mens MF "Fanafjord" og MF "Bergensfjord" ble lånt av Fjord1 til Torghatten Nord grunnet forsinkelser i leveransen av de nye fem ferjene som går i dag.

 Referanser 

 Eksterne lenker 
 bt.no: Gasser opp fergefarten
 innsida.no:Pionerane på Bjørnefjorden
 sunnhordland.no: Fleire reiste med ferja

Kategori:Fergesamband på E39
Kategori:Fergesamband i Vestland
Kategori:HSD
Kategori:Fjord1
Kategori:Samferdsel i Bjørnafjorden
Kategori:Samferdsel i Fitjar
Kategori:Torghatten Nord
Kategori:Artikler i sjøfart-prosjektet